ddrg/super_eurlex huggingface dataset:
Γνωμοδότηση της Οικονομικής και Κοινωνικής Επιτροπής για την "Πρόταση οδηγίας του Ευρωπαϊκού Κοινοβουλίου και του Συμβουλίου για τροποποίηση της οδηγίας 93/42/ΕΟΚ του Συμβουλίου, όπως τροποποιήθηκε από την οδηγία 2000/70/ΕΚ, όσον αφορά τα ιατρικά βοηθήματα που περιλαμβάνουν σταθερά παράγωγα του ανθρώπινου αίματος ή πλάσματος"

(2002/C 48/16)

Στις 15 Σεπτεμβρίου 2001 το Συμβούλιο αποφάσισε, σύμφωνα με το άρθρο 95 της συνθήκης περί ιδρύσεως της Ευρωπαϊκής Κοινότητας, να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Το τμήμα "Απασχόληση, κοινωνικές υποθέσεις, δικαιώματα του πολίτη", στο οποίο ανατέθηκαν οι προπαρασκευαστικές εργασίες της ΟΚΕ για το θέμα, κατήρτισε τη γνωμοδότησή του στις 7 Νοεμβρίου 2001 (μόνος εισηγητής: ο κ. Ribeiro).

Κατά την 38η σύνοδο ολομελείας της, της 28ης και 29ης Νοεμβρίου 2001 (συνεδρίαση της 28ης Νοεμβρίου), η ΟΚΕ υιοθέτησε με 117 ψήφους υπέρ, 1 κατά, και 2 αποχές, την ακόλουθη γνωμοδότηση.

1. Εισαγωγή

1.1. Η οδηγία 2000/70/ΕΚ(1) τροποποιεί την οδηγία 93/42/ΕΟΚ(2), επεκτείνοντας το πεδίο εφαρμογής της στα βοηθήματα που περιλαμβάνουν σταθερά παράγωγα του ανθρώπινου αίματος ή πλάσματος.

1.2. Μετά την έγκριση κοινής θέσης από την αρμόδια επιτροπή του Ευρωπαϊκού Κοινοβουλίου - που οδήγησε στην οδηγία 2000/70/ΕΚ(3) - τα κράτη μέλη επέστησαν την προσοχή της Επιτροπής στην ύπαρξη μιας λανθασμένης μεταγραφής στο κείμενο που συμφωνήθηκε από το Συμβούλιο.

1.3. Αυτό το λάθος μεταγραφής επιβεβαιώθηκε από τους εμπειρογνώμονες όλων των μερών που συμμετείχαν στη σύνταξη του κειμένου, ήτοι του Συμβουλίου, του Κοινοβουλίου και της Επιτροπής. Έγινε, επίσης, δεκτό ότι η λανθασμένη μεταγραφή ενδέχεται να προκαλέσει σύγχυση κατά την ερμηνεία των διατάξεων της οδηγίας και ότι το κείμενο έχρηζε αποσαφήνισης.

1.4. Στο πλαίσιο αυτό, η Επιτροπή προτείνει την παρούσα νέα οδηγία, η οποία περιέχει τις απαιτούμενες τροπολογίες για την αποσαφήνιση του κειμένου της οδηγίας 2000/70/ΕΚ.

2. Γενικές παρατηρήσεις

2.1. Η Οικονομική και Κοινωνική Επιτροπή επικροτεί την πρόταση της Επιτροπής η οποία στόχο έχει την αποσαφήνιση του κειμένου της οδηγίας 2000/70/ΕΚ.

Βρυξέλλες, 28 Νοεμβρίου 2001.

Ο Πρόεδρος

της Οικονομικής και Κοινωνικής Επιτροπής

Göke Frerichs

(1) Οδηγία 2000/70/ΕΚ του Ευρωπαϊκού Κοινοβουλίου και του Συμβουλίου, της 16ης Νοεμβρίου 2000, για τροποποίηση της οδηγίας 93/42/ΕΟΚ του Συμβουλίου όσον αφορά τα ιατρικά βοηθήματα που περιλαμβάνουν σταθερά παράγωγα του ανθρώπινου αίματος ή πλάσματος, ΕΕ L 313 της 13.12.2000.

(2) Οδηγία 93/42/ΕΟΚ του Συμβουλίου της 14ης Ιουνίου 1993 περί των ιατροτεχνολογικών προϊόντων, ΕΕ L 169 της 12.07.1993.

(3) Πρόταση οδηγίας του Ευρωπαϊκού Κοινοβουλίου και του Συμβουλίου για τα ιατροτεχνολογικά προϊόντα που χρησιμοποιούνται στη διάγνωση in vitro, ΕΕ C 18 της 22.1.1996.
Γνωμοδότηση της Οικονομικής και Κοινωνικής Επιτροπής για την "Πρόταση κανονισμού του Συμβουλίου για την τροποποίηση του Κανονισμού (ΕΚ) αριθ. 3072/95 σχετικά με την ΚΟΑ του ρυζιού"

(2001/C 311/06)

Στις 17 Μαΐου 2001, και σύμφωνα με το άρθρο 37 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Το τμήμα "Γεωργία, ανάπτυξη της υπαίθρου, περιβάλλον" στο οποίο ανατέθηκε η προετοιμασία των σχετικών εργασιών, υιοθέτησε τη γνωμοδότησή του στις 19 Ιουλίου 2001 με βάση εισηγητική έκθεση της κ. Maria Luνsa Santiago.

Κατά την 384η σύνοδο ολομέλειας της 12ης και 13ης Σεπτεμβρίου 2001 (συνεδρίαση της 12ης Σεπτεμβρίου), η Οικονομική και Κοινωνική Επιτροπή, υιοθέτησε με 97 ψήφους υπέρ (1 αποχή) την ακόλουθη γνωμοδότηση.

1. Ως συνέπεια των διαπραγματεύσεων του Γύρου της Ουρουγουάης, η κοινή οργάνωση αγοράς του ρυζιού τροποποιήθηκε το 1995 από τον κανονισμό (ΕΚ) αριθ. 3072/95 του Συμβουλίου, που καθόρισε ένα σύστημα πληρωμών ανά εκτάριο κατά την παραγωγή ρυζιού με στόχο να αντισταθμιστεί η μείωση των θεσμικών τιμών που επέβαλλε ο ίδιος κανονισμός.

1.1. Η ημερομηνία που προβλεπόταν γι' αυτές τις αντισταθμιστικές πληρωμές καθορίσθηκε μεταξύ 16 Οκτωβρίου και 31 Δεκεμβρίου.

1.2. Εν τω μεταξύ ο κανονισμός (ΕΚ) αριθ. 1593/2000 του Συμβουλίου της 17ης Ιουλίου 2000, περιέλαβε την καλλιέργεια ρυζιού στο πλήρες σύστημα διαχείρισης και ελέγχου σχετικά με καθορισμένα καθεστώτα κοινοτικής βοήθειας. Όμως, καθώς η προβλεπόμενη ημερομηνία για την πληρωμή των αντισταθμιστικών ενισχύσεων στις αγροτικές καλλιέργειες έχει ορισθεί μεταξύ 16 Νοεμβρίου και 31 Ιανουαρίου, είναι αναγκαίο να εναρμονισθούν οι ημερομηνίες των αντισταθμιστικών πληρωμών για τις διάφορες καλλιέργειες.

2. Η παρούσα πρόταση της Επιτροπής καθορίζει ότι η περίοδος πληρωμής των αντισταθμιστικών ενισχύσεων για το ρύζι τροποποιείται και περιλαμβάνεται μεταξύ της 16ης Νοεμβρίου και της 31ης Ιανουαρίου.

3. Η ΟΚΕ συμφωνεί με την πρόταση της Επιτροπής.

Βρυξέλλες, 12 Σεπτεμβρίου 2001.

Ο Πρόεδρος

της Οικονομικής και Κοινωνικής Επιτροπής

Göke Frerichs
Γνωμοδότηση της Οικονομικής και Κοινωνικής Επιτροπής για την "Πρόταση κανονισμού του Συμβουλίου για την τροποποίηση του κανονισμού (ΕΚ) αριθ. 1493/1999 για την κοινή οργάνωση της αμπελοοινικής αγοράς"

(2001/C 311/14)

Στις 2 Ιουλίου 2001, και σύμφωνα με το άρθρο 37 της συνθήκης για την ίδρυση της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Η Οικονομική και Κοινωνική Επιτροπή αποφάσισε να ορίσει γενικό εισηγητή τον κ. Kienle για την εκπόνηση της σχετικής γνωμοδότησης.

Κατά την 384η σύνοδο ολομέλειας της 12ης και 13ης Σεπτεμβρίου 2001 (συνεδρίαση της 12ης Σεπτεμβρίου 2001), η ΟΚΕ υιοθέτησε ομόφωνα την ακόλουθη γνωμοδότηση.

1. Εισαγωγή

1.1. Στην πρότασή της, η Επιτροπή τονίζει ότι είναι απαραίτητο να ενθαρρυνθεί η αντικατάσταση των γενεών, ιδίως στον αμπελοοινικό τομέα.

1.2. Η Επιτροπή υποδεικνύει ότι σε πολλά κράτη μέλη ενθαρρύνεται η εγκατάσταση νέων αμπελουργών με τη χορήγηση νέων δικαιωμάτων φύτευσης και τη δυνατότητα να συμμετοχής στα σχέδια αναδιάρθρωσης και μετατροπής των αμπελώνων.

1.3. Για την απρόσκοπτη μετάβαση από την παλαιά ρύθμιση στη νέα κοινή οργάνωση της αμπελοοινικής αγοράς, η Επιτροπή προτείνει τη θέσπιση προσωρινής εξαιρετικής ρύθμισης. Η ρύθμιση αυτή παρέχει τη δυνατότητα μεταβίβασης δικαιωμάτων νέας φύτευσης και της ενσωμάτωσης αυτών στις ενισχύσεις για την αναδιάρθρωση και τη βελτίωση της λειτουργίας επιχειρήσεων. Η κατάσταση αυτή πρέπει να συνεχιστεί έως ότου τα μέτρα αυτά θα μπορούν να εφαρμοστούν μέσω της ρύθμισης περί αποθεματικών που προβλέπεται στη νέα κοινή οργάνωση αγοράς, χωρίς να προκύψουν πρόσθετες δαπάνες για τον προϋπολογισμό της ΕΕ.

2. Παρατηρήσεις

2.1. Η Οικονομική και Κοινωνική Επιτροπή συμφωνεί χωρίς επιφυλάξεις με το στόχο της πρότασης κανονισμού και τις δύο τροποποιήσεις του κανονισμού (ΕΚ) αριθ. 1493/1999 στο άρθρο 11, παράγραφος 3, και στο άρθρο 15, δεύτερο εδάφιο, στοιχείο β).

2.2. Σε σχέση με αυτά, η Οικονομική και Κοινωνική Επιτροπή παραπέμπει στη γνωμοδότηση που καταρτίζει σχετικά με τις προοπτικές των νέων γεωργών. Σε δημόσια ακρόαση που πραγματοποίησε, κατά την οποία οι εισηγητές του Ευρωπαϊκού Κοινοβουλίου, της Επιτροπής των Περιφερειών, και της Οικονομικής και Κοινωνικής Επιτροπής συζήτησαν με μέλη της αντιπροσωπείας του Ευρωπαϊκού Συμβουλίου Νέων Γεωργών (CEJA), προβλήθηκε έντονα το αίτημα της μείωσης των επιβαρύνσεων για την εγκατάσταση νέων γεωργών, ιδιαιτέρως σε σχέση με την απόκτηση δικαιωμάτων παραγωγής.

Βρυξέλλες, 12 Σεπτεμβρίου 2001.

Ο Πρόεδρος

της Οικονομικής και Κοινωνικής Επιτροπής

Göke Frerichs
Γνωμοδότηση της Οικονομικής και Κοινωνικής Επιτροπής σχετικά με την "Πρόταση Κανονισμού του Συμβουλίου για παρέκκλιση από ορισμένες διατάξεις του κανονισμού (ΕΚ) αριθ. 2792/1999 για καθορισμό των λεπτομερών κανόνων και ρυθμίσεων σχετικά με την κοινοτική διαρθρωτική βοήθεια στον τομέα της αλιείας"

(2001/C 155/13)

Στις 21 Φεβρουαρίου 2001, και σύμφωνα με τα άρθρα 37 και 262 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής σχετικά με την ανωτέρω πρόταση.

H Οικονομική και Κοινωνική Επιτροπή ανέθεσε την προετοιμασία των σχετικών εργασιών στον κ. Muñiz Guardado ο οποίος ορίσθηκε στη θέση του γενικού εισηγητού.

Κατά την 380η σύνοδο ολομέλειάς της που πραγματοποιήθηκε στις 28 και 29 Μαρτίου 2001 (συνεδρίαση της 29ης Μαρτίου), η Οικονομική και Κοινωνική Επιτροπή υιοθέτησε ομόφωνα την ακόλουθη γνωμοδότηση.

1. Η ΟΚΕ συμφωνεί με την παρούσα πρόταση της Επιτροπής.

2. Το άρθρο 16.1 β) του Κανονισμού (ΕΚ) αριθ. 2792/1999 στην περίπτωση μη ανανέωσης μίας συμφωνίας προβλέπει την καταβολή αποζημιώσεων για την προσωρινή διακοπή των δραστηριοτήτων των εμπλεκόμενων και για διάστημα που δεν υπερβαίνει τους έξι μήνες (μπορεί να υπάρξει παράταση άλλων έξι μηνών στην περίπτωση που η Επιτροπή εγκρίνει την εφαρμογή ενός προγράμματος ανασυγκρότησης).

3. Με την παρούσα πρόταση ζητείται να συνεχισθεί, κατ' εξαίρεση, πέραν των 12 μηνών που προβλεπόταν αρχικά, δηλαδή μέχρι την 30ή Ιουνίου 2001, η καταβολή αποζημιώσεων προς τους κοινοτικούς στόλους που έχουν πληγεί από την αλιευτική συμφωνία με το Μαρόκο και για το λόγο αυτό η χρηματοδοτική συνδρομή του χρηματοδοτικού μέσου προσανατολισμού της αλιείας (ΧΜΠΑ) θα πρέπει να υπερβεί τα όρια που προβλέπονται από το άρθρο 16 παράγραφος 3 του προαναφερθέντος κανονισμού.

4. H OKE πιστεύει ότι η ΕΕ οφείλει να εμμείνει στις διαπραγματεύσεις μέχρις ότου επιτύχει μια βιώσιμη συμφωνία με το Μαρόκο (είναι η πρώτη φορά στην ιστορία που δεν ακολουθείται από υπογραφή. Πάντως, οφείλει να αρχίσει χωρίς καθυστέρηση τη διεργασία μετατροπής και μετεγκατάστασης στους διακεκριμένους τόπους αλιείας τόσο κοινοτικούς όσο και τρίτων χωρών.

Η επίδραση της έλλειψης συμφώνου αλιείας όχι μόνο θίγει τους εφοπλιστές και αλιείς, αλλά, επίσης, και ένα σύνολο συναφών δραστηριοτήτων. Επιβάλλεται να τονισθεί ότι κάθε αλιεύς στη θάλασσα δημιουργεί 5-7 θέσεις απασχόλησης στην στεριά.

Βρυξέλλες, 29 Μαρτίου 2001.

Ο Πρόεδρος

της Οικονομικής και Κοινωνικής Επιτροπής

Göke Frerichs
Γνωμοδότηση της Οικονομικής και Κοινωνικής Επιτροπής με θέμα την "Πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση των οδηγιών 90/425/ΕΟΚ και 92/118/ΕΟΚ όσον αφορά τους υγειονομικούς κανόνες για τα ζωικά υποπροϊόντα"

(2001/C 193/07)

Στις 7 Νοεμβρίου 2000, και σύμφωνα με το άρθρο 152 παράγραφος 4, εδάφιο β, της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής σχετικά με την ανωτέρω πρόταση.

Το τμήμα "Γεωργία, ανάπτυξη της υπαίθρου, περιβάλλον", στο οποίο ανατέθηκε η προετοιμασία των σχετικών εργασιών της ΟΚΕ υιοθέτησε τη σχετική γνωμοδότησή του στις 30 Μαρτίου 2001 με βάση εισηγητική έκθεση του κ. Leif E. Nielsen.

Κατά τη 381η σύνοδο ολομέλειάς της 25ης και 26ης Απριλίου 2001 (συνεδρίαση της 26ης Απριλίου), η Οικονομική και Κοινωνική Επιτροπή υιοθέτησε με 77 ψήφους υπέρ και μία ψήφο κατά την ακόλουθη γνωμοδότηση.

1. Εισαγωγή

Ύστερα από την πρόταση(1) για ένα νέο κανονισμό με τον οποίο θα θεσπίζονται οι υγειονομικοί κανόνες για τα ζωικά υποπροϊόντα που δεν προορίζονται για κατανάλωση από τον άνθρωπο, πρέπει να τροποποιηθούν ανάλογα και οι οδηγίες 90/425/ΕΟΚ και 92/118/ΕΟΚ.

2. Γενικές παρατηρήσεις

Η ΟΚΕ επιδοκιμάζει το σχέδιο οδηγίας ως απαραίτητη συνέπεια του προτεινόμενου νέου κανονισμού με τον οποίο θεσπίζονται οι υγειονομικοί κανόνες για τα ζωικά υποπροϊόντα που δεν προορίζονται για κατανάλωση από τον άνθρωπο.

Βρυξέλλες, 26 Απριλίου 2001.

Ο Πρόεδρος

της Οικονομικής και Κοινωνικής Επιτροπής

Göke Frerichs

(1) COM(2000) 574 τελικό.
Γνωμοδότηση της Οικονομικής και Κοινωνικής Επιτροπής σχετικά με την "Πρόταση οδηγίας του Ευρωπαϊκού Κοινοβουλίου και του Συμβουλίου περί τροποποιήσεως της οδηγίας 80/232/EΟΚ σχετικά με την ονομαστική σειρά βαρών για τα εκχυλίσματα καφέ και τα εκχυλίσματα κιχωρίου"

(2001/C 123/06)

Στις 23 Οκτωβρίου 2000, και σύμφωνα με τις διατάξεις του Άρθρου 251 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής σχετικά με την ανωτέρω πρόταση.

Το τμήμα "Ενιαία αγορά, παραγωγή και κατανάλωση", στο οποίο ανατέθηκε η προετοιμασία των σχετικών εργασιών, υιοθέτησε τη γνωμοδότησή του στις 10 Ιανουαρίου 2001, με βάση την εισηγητική έκθεση του κ. Liverani.

Κατά την 378η σύνοδο ολομέλειάς της (συνεδρίαση της 24ης Ιανουαρίου 2001), η Οικονομική και Κοινωνική Επιτροπή υιοθέτησε την ακόλουθη γνωμοδότηση.

Η παρούσα πρόταση αποτελεί συνέχεια της υποχρέωσης που ανέλαβε η Επιτροπή για την τροποποίηση της υφιστάμενης οδηγίας 80/232/EΟΚ με την προσθήκη της υποχρεωτικής σειράς, η οποία περιλαμβανόταν προηγουμένως στην οδηγία για τα εκχυλίσματα καφέ και τα εκχυλίσματα κιχωρίου. Στόχος είναι να εξακολουθήσει να υφίσταται μια νομική βάση στο κοινοτικό δίκαιο όσον αφορά την εν λόγω σειρά, η οποία δεν χρειάζεται να προσαρμοσθεί, δεδομένου ότι διασφαλίζει επαρκώς την ελεύθερη κυκλοφορία των αγαθών στον εν λόγω τομέα.

Η έναρξη ισχύος ορίζεται στις 20 ημέρες μετά από τη δημοσίευση της οδηγίας. Το βραχύ αυτό χρονικό διάστημα δικαιολογείται από το γεγονός ότι η σειρά αποτελεί ήδη μέρος του κοινοτικού κεκτημένου και, ως εκ τούτου, έχει ήδη εφαρμοσθεί από όλα τα κράτη μέλη.

Η ΟΚΕ επικροτεί την πρόταση της Επιτροπής.

Βρυξέλλες, 24 Ιανουαρίου 2001.

Ο Πρόεδρος

της Οικονομικής και Κοινωνικής Επιτροπής

Göke Frerichs
Γνωμοδότηση της Οικονομικής και Κοινωνικής Επιτροπής για την "Πρόταση οδηγίας του Ευρωπαϊκού Κοινοβουλίου και του Συμβουλίου σχετικά με την εισαγωγή κινητών αξιών σε χρηματιστήριο αξιών και τις πληροφορίες επί των αξιών αυτών που πρέπει να δημοσιεύονται (κωδικοποιημένη έκδοση)"

(2001/C 116/16)

Στις 20 Σεπτεμβρίου 2000 το Συμβούλιο αποφάσισε, σύμφωνα με τις διατάξεις του άρθρου 262 της Συνθήκης περί ιδρύσεως της Ευρωπαϊκής Κοινότητας, να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Το τμήμα "Οικονομική και Νομισματική Ένωση, Οικονομική και Κοινωνική Συνοχή", στο οποίο ανατέθηκε η προετοιμασία των σχετικών εργασιών της ΟΚΕ, υιοθέτησε τη γνωμοδότησή του στις 7 Νοεμβρίου 2000 (εισηγητής: ο κ. Lehnhoff).

Κατά την 377η σύνοδο ολομέλειας της 29ης και 30ης Νοεμβρίου (συνεδρίαση της 29ης Νοεμβρίου 2000), η Οικονομική και Κοινωνική Επιτροπή, υιοθέτησε με 112 ψήφους υπέρ, καμία ψήφο κατά και καμία αποχή την ακόλουθη γνωμοδότηση.

1. Η ΟΚΕ επικροτεί την πρωτοβουλία της Επιτροπής να προχωρήσει στην κωδικοποιημένη έκδοση της κοινοτικής κανονιστικής ρύθμισης σχετικά με την εισαγωγή κινητών αξιών σε χρηματιστήρια αξιών και τις πληροφορίες επί των αξιών αυτών που πρέπει να δημοσιεύονται.

2. Η ΟΚΕ έχει επανειλημμένα υποστηρίξει την μεγαλύτερη δυνατή απλοποίηση, σαφήνεια του κοινοτικού δικαίου καθώς και την εύκολη πρόσβασή του από τον πολίτη και είχε την ευκαιρία να διαπιστώσει ότι η εφαρμογή της αποφάσεως της Επιτροπής της 1ης Απριλίου 1987 καθώς και τα διαδοχικά συμπεράσματα της Προεδρίας του Ευρωπαϊκού Συμβουλίου του Εδιμβούργου τον Δεκέμβριο του 1998 για το θέμα αυτό στρέφονται προς την κατεύθυνση αυτή. Προς την κατεύθυνση αυτή πάντοτε, η ΟΚΕ εκτιμά θετικώς τη διοργανική συμφωνία της 20ής Δεκεμβρίου 1994 με την οποία το Ευρωπαϊκό Κοινοβούλιο, το Συμβούλιο και η Επιτροπή επέλεξαν τελικώς μία επιταχυνόμενη μέθοδο εργασίας που θα επιτρέψει την ταχεία υιοθέτηση των κωδικοποιημένων πράξεων, υπό την προϋπόθεση ότι δεν θα πραγματοποιηθεί καμία ουσιαστική τροποποίηση των πράξεων που αποτελούν το αντικείμενο της κωδικοποίησης.

Βρυξέλλες, 29 Νοεμβρίου 2000.

Ο Πρόεδρος

της Οικονομικής και Κοινωνικής Επιτροπής

Göke Frerichs
Γνωμοδότηση της Οικονομικής και Κοινωνικής Επιτροπής για την "Πρόταση απόφασης του Συμβουλίου για τροποποίηση της απόφασης 90/424/ΕΟΚ σχετικά με ορισμένες δαπάνες στον κτηνιατρικό τομέα"

(2001/C 116/26)

Στις 2 Οκτωβρίου 2000 το Συμβούλιο αποφάσισε να ζητήσει, με βάση το άρθρο 37 της Συνθήκης περί ιδρύσεως των Ευρωπαϊκών Κοινοτήτων, τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Στις 17 Οκτωβρίου 2000 το προεδρείο της Οικονομικής και Κοινωνικής Επιτροπής ανέθεσε στο τμήμα "Γεωργία, ανάπτυξη της υπαίθρου, προστασία του περιβάλλοντος" την προετοιμασία των σχετικών εργασιών.

Λόγω του επείγοντος των εργασιών η ΟΚΕ αποφάσισε κατά την 377η σύνοδο ολομέλειας που πραγματοποιήθηκε στις 29 και 30 Νοεμβρίου 2000 (συνεδρίαση της 30ής Νοεμβρίου) να ορίσει τον κ. Jaschick ως μόνο εισηγητή και υιοθέτησε ομόφωνα την ακόλουθη γνωμοδότηση.

1. Εισαγωγή

1.1. Η πρόταση της Επιτροπής επιδιώκει να τροποποιήσει την απόφαση 90/424/ΕΟΚ για τις δαπάνες του κτηνιατρικού τομέα.

1.2. Από την 1η Ιανουαρίου 2000, οι ενέργειες που αναφέρονται στην απόφαση 90/424/ΕΟΚ του Συμβουλίου θα χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) - Τμήμα Εγγυήσεων. Η πρόταση επιδιώκει επίσης να αναφερθούν σαφώς οι διατάξεις που πρέπει να εφαρμόζονται όσον αφορά τη διαχείριση των δαπανών στον κτηνιατρικό τομέα. Αυτό συνεπάγεται την χρησιμοποίηση της διαδικασίας της κανονιστικής επιτροπής, όπως και τη συνέχιση της εφαρμογής του συστήματος άμεσης διαχείρισης, από την Επιτροπή, της κοινοτικής χρηματοδοτικής συνδρομής στα κτηνιατρικά μέτρα.

2. Γενικές παρατηρήσεις

2.1. Η Οικονομική και Κοινωνική Επιτροπή επιδοκιμάζει την πρόταση απόφασης του Συμβουλίου

2.2. Η ΟΚΕ διαπιστώνει ότι η Επιτροπή αντέδρασε ταχύτατα, μόλις κατέστη σαφές ότι η νέα διαδικασία συγχρηματοδότησης της Κοινότητας δεν ενδείκνυται σε ορισμένα ειδικά μέτρα στον κτηνιατρικό τομέα καθώς και σε προγράμματα για την αντιμετώπιση και τον έλεγχο επιζωοτιών.

2.3. Η ΟΚΕ συμφωνεί με τη διαπίστωση ότι ο ιδιαίτερος χαρακτήρας των κτηνιατρικών δαπανών και ο συχνά επείγων χαρακτήρας τους καθιστά τη διαχείρισή τους μή συμβατή με τους μηχανισμούς που αφορούν τους οργανισμούς πληρωμής του (ΕΓΤΠΕ) - Τμήμα Εγγυήσεων. Η τροποποίηση της απόφασης 90/424/ΕΟΚ επιβάλλεται και για τους λόγους αυτούς.

2.4. Η πρόταση απόφασης της Επιτροπής αποκτά μεγάλη επικαιρότητα λόγω των προγραμμάτων εποπτείας της σπογγοειδούς εγκεφαλοπάθειας, που αποτελεί κίνδυνο επιζωοτίας που δεν έχει εξαλειφθεί σε καμία περίπτωση, αλλά και ενόψει ορισμένων ειδικών μέτρων και προγραμμάτων στον κτηνιατρικό τομέα όπως π.χ. για την εξάλειψη και την καταπολέμηση της λύσσας και της πανώλης των χοίρων.

Βρυξέλλες, 30 Νοεμβρίου 2000.

Ο Πρόεδρος

της Οικονομικής και Κοινωνικής Επιτροπής

Göke Frerichs
Γνωμοδότηση της Οικονομικής και Κοινωνικής Επιτροπής για τις:

- «Πρόταση οδηγίας του Συμβουλίου περί εμπορίας γεωμήλων προς φύτευση (κωδικοποιημένη έκδοση)»,

- «Πρόταση οδηγίας του Συμβουλίου περί εμπορίας σπόρων τεύτλων προς σπορά (κωδικοποιημένη έκδοση)»,

- «Πρόταση οδηγίας του Συμβουλίου περί εμπορίας σπόρων προς σπορά των ελαιούχων και κλωστικών φυτών (κωδικοποιημένη έκδοση)», και

- «Πρόταση οδηγίας του Συμβουλίου περί εμπορίας σπόρων προς σπορά κτηνοτροφικών φυτών (κωδικοποιημένη έκδοση)»

(96/C 153/13)

Στις 30 Ιανουαρίου 1996, και σύμφωνα με τα άρθρα 43 και 198 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για τις παραπάνω προτάσεις.

Το τμήμα γεωργίας και αλιείας, που επιφορτίσθηκε με την προετοιμασία των σχετικών εργασιών της ΟΚΕ, υιοθέτησε τη γνωμοδότησή του στις 8 Φεβρουαρίου 1996 (Εισηγητής: ο κ. Stokkers).

Κατά την 333η σύνοδο ολομέλειας της 28ης και 29ης Φεβρουαρίου 1996 (συνεδρίαση της 28ης Φεβρουαρίου 1996), η Οικονομική και Κοινωνική Επιτροπή υιοθέτησε ομόφωνα την ακόλουθη γνωμοδότηση.

1. Η ΟΚΕ υποστηρίζει τις προτάσεις της Επιτροπής για την κωδικοποίηση:

- της οδηγίας του Συμβουλίου περί εμπορίας γεωμήλων προς φύτευση 7

- της oδηγίας του Συμβουλίου περί εμπορίας σπόρων τεύτλων προς σπορά 7

- της οδηγίας του Συμβουλίου περί εμπορίας σπόρων προς σπορά των ελαιούχων και κλωστικών φυτών 7

- της οδηγίας για την «Πρόταση οδηγίας του Συμβουλίου περί εμπορίας σπόρων προς σπορά κτηνοτροφικών φυτών».

2. Η ΟΚΕ έχει εκδώσει γνωμοδοτήσεις για τις αρχικές προτάσεις των εν λόγω οδηγιών στα έγγραφα CES 104/64 και CES 509/68.

Βρυξέλλες, 28 Φεβρουαρίου 1996.

Ο Πρόεδρος της

Οικονομικής και Κοινωνικής Επιτροπής

Carlos FERRER
Ενδεικτικό ημερολογιακό πρόγραμμα των περιόδων τήρησης υποχρεωτικών ελάχιστων αποθεματικών για το 2004

(2003/C 260/10)

Σύμφωνα με το άρθρο 7 παράγραφος 1 του κανονισμού ΕΚΤ/2003/9 της 12ης Σεπτεμβρίου 2003 σχετικά με την εφαρμογή υποχρεωτικών ελάχιστων αποθεματικών(1), δημοσιεύεται το ενδεικτικό ημερολογιακό πρόγραμμα των περιόδων τήρησης για το 2004.

Με βάση το πρόγραμμα των συνεδριάσεων του διοικητικού συμβουλίου της ΕΚΤ για το 2004 και το ενδεικτικό ημερολογιακό πρόγραμμα των δημοπρασιών του Ευρωσυστήματος για το 2004, το ενδεικτικό ημερολογιακό πρόγραμμα των περιόδων τήρησης υποχρεωτικών ελάχιστων αποθεματικών για το 2004 έχει ως εξής:

Ενδεικτικό ημερολογιακό πρόγραμμα των περιόδων τήρησης υποχρεωτικών ελάχιστων αποθεματικών για το 2004

>ΘΕΣΗ ΠΙΝΑΚΑ>

(1) ΕΕ L 250 της 2.10.2003, σ. 10.
Διορθωτικό στις αρμόδιες εθνικές αρχές που αναφέρονται στο άρθρο 2 στοιχείο β) του κανονισμού (ΕΚ) αριθ. 1338/2001 του Συμβουλίου

(Επίσημη Εφημερίδα των Ευρωπαϊκών Κοινοτήτων C 173 της 19ης Ιουλίου 2002)

(2002/C 178/09)

Στη σελίδα 2, στον τίτλο:

αντί:

ΕΥΡΩΠΑΪΚΗ ΚΕΝΤΡΙΚΗ ΤΡΑΠΕΖΑ,

διάβαζε:

ΕΠΙΤΡΟΠΗ

ΕΥΡΩΠΑΪΚΗ ΚΕΝΤΡΙΚΗ ΤΡΑΠΕΖΑ.
Αρμόδιες εθνικές αρχές

που αναφέρονται στο άρθρο 2 στοιχείο β) του κανονισμού (ΕΚ) αριθ. 1338/2001 του Συμβουλίου

(2002/C 173/02)

Ο κανονισμός (ΕΚ) αριθ. 1338/2001 του Συμβουλίου, σχετικά με τον καθορισμό των αναγκαίων μέτρων για την προστασία του ευρώ από την παραχάραξη και την κιβδηλεία, προβλέπει τη δημοσίευση των καταλόγων των αρμόδιων εθνικών αρχών στην Επίσημη Εφημερίδα των Ευρωπαϊκών Κοινοτήτων.

Ο κανονισμός (ΕΚ) αριθ. 1339/2001 του Συμβουλίου επέκτεινε τα αποτελέσματα του κανονισμού (ΕΚ) αριθ. 1338/2001 στα κράτη μέλη τα οποία δεν έχουν υιοθετήσει το ευρώ ως ενιαίο νόμισμα.

Σύμφωνα με τους εν λόγω κανονισμούς, τα κράτη μέλη όρισαν τις αρμόδιες αρχές σε εθνικό επίπεδο για την καταπολέμηση της παραχάραξης και της κιβδηλείας.

Η Επιτροπή, σε συνεργασία με την ΕΚΤ, συνέταξε τους καταλόγους των αρμόδιων εθνικών αρχών. Οι κατάλογοι των εν λόγω αρχών που αναφέρονται παρακάτω ανταποκρίνονται στις τέσσερις περιπτώσεις του άρθρου 2 στοιχείο β) του κανονισμού (ΕΚ) αριθ. 1338/2001.

Αρχές ορισθείσες από τα κράτη μέλη για την αναγνώριση των πλαστών τραπεζογραμματίων και κίβδηλων κερμάτων

[όπως προβλέπεται στην πρώτη περίπτωση του άρθρου 2 στοιχείο β) του κανονισμού (ΕΚ) αριθ. 1338/2001]

>ΘΕΣΗ ΠΙΝΑΚΑ>

Αρχές ορισθείσες από τα κράτη μέλη για τη συλλογή και την ανάλυση των τεχνικών και στατιστικών δεδομένων σχετικά με τα πλαστά τραπεζογραμμάτια

(Εθνικά Κέντρα Ανάλυσης)

[όπως προβλέπεται στη δεύτερη περίπτωση του άρθρου 2 στοιχείο β) του κανονισμού (ΕΚ) αριθ. 1338/2001]

>ΘΕΣΗ ΠΙΝΑΚΑ>

Αρχές ορισθείσες από τα κράτη μέλη για τη συλλογή και την ανάλυση των τεχνικών και στατιστικών δεδομένων σχετικά με τα κίβδηλα κέρματα

(Εθνικά Κέντρα Ανάλυσης Κερμάτων)

[όπως προβλέπεται στην τρίτη περίπτωση του άρθρου 2 στοιχείο β) του κανονισμού (ΕΚ) αριθ. 1338/2001]

>ΘΕΣΗ ΠΙΝΑΚΑ>

Αρχές ορισθείσες από τα κράτη μέλη για τη συλλογή δεδομένων σχετικά με την παραχάραξη και την κιβδηλεία του ευρώ και την ανάλυσή τους

[όπως προβλέπεται στην τέταρτη περίπτωση του άρθρου 2 στοιχείο β) του κανονισμού (ΕΚ) αριθ. 1338/2001]

>ΘΕΣΗ ΠΙΝΑΚΑ>